कैलगरी की अर्थव्यवस्था पर तेल और गैस का प्रभाव कम है, हालांकि शहर के सकल घरेलू उत्पाद में अभी भी इसका सबसे बड़ा योगदान है। 2006 में, कैलगरी की वास्तविक GDP (in constant 1997 dollars) C$ 52.386 अरब थी, जिसमें तेल, गैस और खनन का 12% योगदान था। तेल और गैस की बड़ी कंपनियों में, बीपी, एनकेना, इंपीरियल आयल, सनकोर ऊर्जा, शैल कनाडा और ट्रांसकनाडा शामिल हैं; जिनके कारण यह शहर कनाडा के 87% तेल और प्राकृतिक गैस उत्पादकों और 66% कोयला उत्पादकों के लिए घर बन गया है।

1996 में कनाडा प्रशांत रेलवे ने अपना प्रधान कार्यालय मॉन्ट्रियल से कैलगरी में स्थानांतरित कर दिया था, एवं यह 3100 कर्मचारियों के साथ, शहर के शीर्ष नियोक्ताओं में से एक है। अल्बर्टा के अनुकूल कॉर्पोरेट करों का लाभ लेने के लिए एवं अपने तेल संचालनों वाली जगहों के करीब आने के लिए, 2005 में इंपीरियल आयल कम्पनी ने अपने मुख्यालय का स्थानांतरण टोरंटो से कैलगरी में कर दिया था। इसमें लगभग 400 परिवारों का पुनर्वास शामिल था।

कुछ अन्य बड़े नियोक्ताओं में, शॉ संचार (7500 कर्मचारी), नोवा केमीक़ल्स (4900 कर्मचारी), टेलुस (4,500 कर्मचारी), नेक्सेन (3,200 कर्मचारी), CNRL (2,500 कर्मचारी), शैल कनाडा (2200 कर्मचारी), डॉव केमिकल कनाडा (2,000 कर्मचारी) शामिल हैं। 

अक्टूबर 2006 में, एनकाना कम्पनी ने शहर के डाउनटाउन कोर में "बो" नाम की 58 मंजिल ऊंची गगनचुंबी इमारत के निर्माण की घोषणा की थी। कंपनी का यह नया मुख्यालय, निर्माण कार्य पूरा हो जाने के बाद टोरंटो के बाहर कनाडा की सबसे लम्बी इमारत बन जायेगा.

2005 तक, शहर में श्रमबल 649300 था (एक 76.3% की भागीदारी दर). 2006 में यहाँ बेरोजगारी की दर 3.2% थी, जिसके कारण यह कनाडा के बड़े शहरों में सबसे कम बेरोजगारी-दर वाले शहरों में से एक था, एवं फलस्वरूप वहां कुशल एवं अकुशल कर्मियों की बहुत ज्यादा कमी है। सेवा-उद्योग में कर्मियों के लिए शुरूआती बोनस एवं स्थानीय फास्ट-फ़ूड की दुकानों पर ग्रेड स्कूल छात्रों के लिए $15 प्रति घंटे की शुरूआती मजदूरी मिलना एक आम बात है। शहर के होटलों में, सभी कमरों को साफ करने वाले सफाई-कर्मियों की कमी के कारण कई मंजिलों को बंद करना पड़ा है। क्षेत्र के आवास बूम ने, बड़ी सड़क निर्माण-परियोजनाओं एवं उत्तर में उच्च मजदूरी वाले तेल-क्षेत्रों से प्रतियोगिता के साथ, श्रम-शक्ति पर दबाव बनाया है।

वेस्ट जेट, का मुख्यालय कैलगरी अंतर्राष्ट्रीय हवाई अड्डे के नजदीक, एवं इनर जेट के मुख्यालय हवाई अड्डे के आधार पर स्थित हैं। उनके विघटन से पहले, कनाडा एयरलाइंस और एयर कनाडा की सहायक कम्पनी ज़िप का मुख्यालय भी शहर के हवाई अड्डे के पास में था।

अर्थव्यवस्था
सरकार और राजनीति
भूगोल
प्रांतीय राजनीति